PREDLOG

V skladu s [Pravilnikom o postopkih za izvrševanje proračuna Republike Slovenije](http://www.pisrs.si/Predpis.aspx?id=PRAV7654&pogled=osnovni) (Uradni list RS, št. 50/07, 114/07-ZIPRS0809, 61/08, 99/09-ZIPRS1011 in 3/13), na podlagi 21. in 29. člena Zakona o lokalni samoupravi (Uradni list RS, št. 94/07 - ZLS-UPB2, 76/08, 79/09, 51/10) in v skladu s 14. členom Statuta občine Zavrč (Uradno glasilo slovenskih občin, št. 22/2011), je Občinski svet občine Zavrč, na 6. redni seji, dne 10. junija 2015, sprejel

**PRAVILNIK**

**O SOFINANCIRANJU DEJAVNOSTI, PRIREDITEV IN PROJEKTOV,**

**KI NISO PREDMET DRUGIH RAZPISOV**

**V OBČINI ZAVRČ**

**I. SPLOŠNE DOLOČBE**

1. člen

Ta pravilnik določa upravičence in postopek za dodelitev proračunskih sredstev za sofinanciranje dejavnosti, prireditev in projektov iz proračuna občine Zavrč.

1. člen

Občina Zavrč lahko iz proračuna dodeli sredstva za večje ali manjše prireditve, dogodke, projekte in druge dejavnosti, ki so v organizaciji fizičnih ali pravnih oseb na različnih nivojih.

Sredstva, dodeljena na podlagi tega pravilnika, niso namenjena aktivnostim političnih strank ter profitnim dejavnostim. Sredstva iz prvega člena tega pravilnika se namenjajo prireditvam in dejavnostim, ki:

* promovirajo občino;
* so socialne, kulturne, umetniške, izobraževalne, športne, humanitarne in podobne narave;
* so neposredno vezane na medregijsko in mednarodno sodelovanje;
* jih organizirajo mladi ali so namenjene mladim;
* so neposredno namenjena plačilu stroškov sprejema in pogostitve ob pomembnejših jubilejih, obiskih in drugih priložnosti oziroma pomoč pri tem;
* sofinanciranje drugih dejavnosti v skladu z odločitvijo Komisije za dodeljevanje proračunskih sredstev za namen prireditev in dejavnosti, ob upoštevanju tega pravilnika.

V nadaljevanju pravilnika se vsi našteti nameni označujejo z besedami »prireditve in dejavnosti«.

**II. KRITERIJI ZA DODELITEV SREDSTEV**

1. člen

Merila in kriteriji za dodeljevanje sredstev po tem pravilniku bodo podrobneje določeni v javnem razpisu.

1. člen

Upravičenci do dodelitve proračunskih sredstev po tem pravilniku so:

* fizične in pravne osebe s stalnim prebivališčem oz. sedežem v občini Zavrč;
* fizične in pravne osebe s stalnim prebivališčem oz. sedežem v drugi občini, če prireditev oz. dejavnost organizirajo na območju občine Zavrč;
* fizične in pravne osebe s stalnim prebivališčem oz. sedežem v drugi občini, če je njihova prireditev ali dejavnost, ki je organizirana izven občine Zavrč pomembna za občino Zavrč.

Upravičenci, lahko v tekočem proračunskem letu na razpisu kandidirajo do porabe proračunskih sredstev, vendar ne več kot trikrat.

**III. POSTOPEK ZA IZBOR PROGRAMOV**

1. člen

Upravičenci do dodelitev proračunskih sredstev se izberejo na podlagi javnega razpisa, ki se objavi na spletni strani občine.

Sredstva se zagotovijo v proračunu občine Zavrč, na posebni postavki. Občina Zavrč sprejema vloge vse leto, podeljuje pa jih do porabe razpoložljivih sredstev.

Postopek javnega razpisa se prične s sprejetim Sklepom župana o začetku postopka za izbiro programov. Postopek javnega razpisa oziroma javnega poziva vodi občinska uprava.

Prejete vloge se obravnavajo mesečno, komisija se praviloma sestane najkasneje do 15. v mesecu in obravnava vse vloge, ki so prispele pretekli mesec. Komisija za dodeljevanje sredstev iz občinskega proračuna, ki jo imenuje župan (v nadaljevanju. komisija) obravnava popolne in v roku prispele prijave na razpis oziroma poziv in v skladu z določili tega pravilnika pripravi predlog razdelitve sredstev.

Javni razpis traja do porabe sredstev v tekočem proračunskem letu. Predložena vloga mora biti v zapečateni kuverti, kuverta pa mora biti označena z »NE ODPIRAJ« in navedbo javnega razpisa, na katerega se nanaša.

1. člen

Po poteku razpisnih rokov komisija hkrati odpre vse vloge, ki so prispele na razpis. Odpiranje vlog ni javno. Za vsako vlogo komisija ugotovi, ali je pravočasna, ali jo je vložila upravičena oseba in ali je popolna glede na besedilo javnega razpisa.

Vloge, ki niso pravočasne ali jih ni vložila upravičena oseba, zavrže župan s sklepom. Komisija v roku 8 dni od odpiranja vlog pisno pozove tiste vlagatelje vlog, katerih vloge niso popolne, da jih dopolnijo. Rok za dopolnitev ne sme biti daljši od 15 dni.

Nepopolne vloge, ki jih vlagatelj v roku iz prejšnjega odstavka ne dopolni, se zavržejo. Za ostale vloge (v nadaljevanju: ustrezne vloge) komisija pripravi poročilo, ki vsebuje številko vloge, prijavitelja, vsebina projekta ali prireditve.

1. člen

Komisija opravi strokovni pregled popolnih vlog ter jih oceni na podlagi pogojev in meril, ki bodo opredeljena v javnem razpisu. Na podlagi ocene vlog komisija pripravi predlog prejemnikov sredstev, ki ga podpiše predsednik komisije. Predlog prejemnikov sredstev komisija predloži župan.

1. člen

Na podlagi predloga komisije izda župan o vseh ustreznih vlogah sklep. Sklep je podlaga za sklepanje pogodbe o financiranju programa oz. projekta na področju delovanja društev.

**IV. MERILA IN KRITERIJI ZA IZBOR DEJAVNOSTI IN PROJEKTOV**

1. člen

Merila in kriteriji za dodeljevanje sredstev po tem pravilniku bodo podrobneje določeni v javnem razpisu. Vrednost točke določi komisija v skladu s predvidenimi proračunskimi sredstvi, za razpisano leto. Višina sofinanciranja posameznega programa je odvisna od skupnega števila zbranih točk in vrednosti točke.

1. člen

Z izbranim izvajalcem prireditve, aktivnosti ali dejavnosti sklene župan pogodbo o sofinanciranju.

Pogodba vsebuje:

* podatki o upravičencu;
* navedba programa, dejavnosti, ki se sofinancira;
* višina dodeljenih sredstev in proračunska postavka;
* način financiranja;
* način nadzora;
* določilo o vračilu sredstev v primeru nenamenske porabe sredstev;
* druga določila, pomembna za izvedbo sofinanciranja programa.

Upravičenci do dodelitve proračunskih sredstev morajo v časovnih razdobjih, določenih s pogodbo, občinski upravi predložiti poročilo o izpolnitvi prevzetih obveznosti v skladu s pogodbo. Izvajanje programov spremlja občinska uprava.

V kolikor občina Zavrč ugotovi nenamensko porabo sredstev s strani izvajalca, se financiranje ali sofinanciranje takoj ustavi, že prejeta sredstva pa mora izvajalec vrniti v občinski proračun skupaj z zakonsko predpisanimi obrestmi.

Izvajalec, ki krši določila tega člena ne more kandidirati na naslednjem javnem razpisu.

1. člen

Društvo, ki je prireditev oz. dejavnost prijavilo na javnem razpisu za sofinanciranje programov društev (ne glede na področje), za to prireditev oz. dejavnost na more prejeti sredstev iz naslova tega pravilnika.

**V. PREHODNE IN KONČNE DOLOČBE**

1. člen

Z uveljavitvijo tega pravilnika preneha veljati Pravilnik o sofinanciranju dejavnosti, prireditev in projektov, ki niso predmet drugih razpisov v občini Zavrč (Uradno glasilo slovenskih občin, št. 35/12).

1. člen

Pravilnik začne veljati naslednji dan po objavi v Uradnem glasilu slovenskih občin.

Številka: 093-3/2015-1

Datum: 10.6.2015

Občina Zavrč

 Župan Miran Vuk l.r.